
PLAN  DE  AFACERI
Infiintarea unei fabrici pentru realizarea peleților/brichetelor din deșeuri vegetale – SRX PELLETS


PARTICIPANT
Voiculescu Bogdan Sorin

1. Titlul firmei si forma juridica


Afacerea pe care doresc sa o infiintez are drept scop fabricarea și comercializarea peleților/brichetelor din deșeuri vegetale, (paie, coceni, coji de floarea soarelui, frunze etc.) cu desfacere imediata, prin magazin propriu, care urmeaza sa fie oferite publicului prin intermediari situati in mediul urban, cat mai apropiati de potentialii nostri clienti. Intentionez ca afacerea sa se dezvolte de la inceput in zona Regiunii Sud-Vest Oltenia.
Obiectul de activitate principal in care se doreste a se realiza investitia propusa prin proiect este reprezentat de (cod CAEN): 1629 – Fabricarea altor produse din lemn, fabricarea articolelor din pluta, paie si alte materiale.
Dorinta de a dezvolta aceasta afacere in domeniul realizarii peletilor/brichetelor a aparut in urma pasiunii mele pentru aceasta activitate. Locuind de aproximativ 10 ani in mediul rural, am putut sa aflu care sunt nevoile clientilor nostri din imediata apropiere a Municipiului Craiova. Am presupus, de asemenea, ca acest tip de combustibil va avea succes in toate zonele rurale ale regiunii, avand in vedere ca oferta nu este la fel de bogata in cadrul acestora.
Studiul juridic intreprins si consultarile cu specialistii din acest domeniu ne-au determinat sa alegem forma de organizare Persoana Fizica Autorizata (PFA), care consideram ca este cea mai adecvata dimensiunilor si responsabilitatilor noastre in desfasurarea acestei afaceri.
Adresa sediului social va fi: Judetul Dolj, Sat Gaia (Comuna Murgasi), Strada Rosulestilor nr. 57
Telefon ......................
E-mail: .......................

3. Sumar (scurta introducere)

Organizatia la care m-am gandit va realiza urmatoarele produse: peleti/brichete din resturi vegetale (paie, coceni, coji de floarea soarelui, frunze etc.)
In organizarea intreprinderii si pentru obtinerea produselor, vor fi implicate urmatoarele structuri:
- fondator Voiculescu Bogdan Sorin – care va conduce direct afacerea
Numarul de persoane care vor fi angajate in primul an de existenta va fi:
-Operator linie productie – 4 persoane
Strategia de lansare a intreprinderii. Dupa infiintarea societatii si angajarea personalului este necesar sa se intreprinda toate actiunile necesare demararii activitatii, respectiv:
-organizarea sediului firmei, incheierea contractelor de energie electrica, gaze, telefonie, internet etc.
-achizitionarea echipamentelor necesare in procesele de executie;
-aprovizionarea materie prima (paie, fan, biomasa)
-incheierea contractelor cu clientii
-demararea activitatii.
Sediul firmei a fost menționat mai sus. Având în vedere faptul că aceste activități nu fac obiectul de activitate explicit al multor firme din județ și din regiune, iar competitori naționali apar și ei pe această piață, firma își propune să fie destul de atentă cu problemele legate de prețurile care se vor practica și de politica de marketing în general.  
Politica de produs are în vedere realizarea unui combustibil eco-friendly, care va practica inovarea prin introducerea unor produse specifice unor țări cu experienta din vest și din alte țări cu experienta în acest domeniu. 
În ceea ce  privește prețul, cel puțin în primii trei ani, în care se va urmării consolidarea existenței firmei pe piață, se va practica unul din cele mai bune rapoarte calitate/preț, pentru a atrage o clientelă pentru care există deja o ofertă importantă. Prețurile practicate au fost calculate în urma întreținerilor cu potențialii clienți prin chestionare adecvate (studiul cererii). 

Distribuția produselor se va realiza în toate județele zonei Oltenia, dar nu numai în mediul rural cat si in mediul urban. 
Promovarea pe piață se va realiza prin toate atât prin latura sa organizațională (presă, televiziune, radio, site-web), dar și direct, prin promoții, publicitate, sponsorizări sau mecenat.       



4. Descrierea firmei (afacerii)

Ideea mea de afaceri a aparut pe fondul situaţiei energetice şi a creşterii efectului de seră la nivel mondial, motiv pentru care s-a studiat implementarea şi în România a unor soluţii energetice alternative şi eficiente din punct de vedere economic.  
Desi firma isi va desfasura activitatea in mediul rural, domeniul de activitate al acesteia este non-agricol, valorificand biomasa solida agricola va rezulta produsul finit, si anume peleti/brichete eco-friendly, combustibil ce va fi folosit în vederea obţinerii de energie curată şi a reducerii emisiilor de gaze cu efect de seră. Biomasa reprezintă o soluţie eficientă, regenerabilă şi sustenabilă, aplicată cu succes de majoritatea ţărilor europene, cu un potenţial real de dezvoltare. Prin deshidratarea acestui combustibil şi comprimarea biomasei se obţin bricheţii, un combustibil solid, ecologic şi standardizat din punct de vedere al procesului de combustie. Aplicabilitatea acestui combustibil pleacă de la utilizarea de către consumatorul casnic până la aplicaţii industriale. Datorită potenţialului de biomasă existent în România, peletii/bricheţii reprezintă o sursă de energie curată şi modernă. Producerea peletilor/bricheţilor are ca rezultat utilizarea deşeurilor; astfel mediul se curăţă de materiale poluante pentru sol şi apa şi conduce la un aspect general al naturii mai bun. 	
Ideea promovării unei astfel de afaceri este interesantă și viabilă, după părerea mea, iar firma pe care doresc să o înființez va angaja încă din primul an patru, urmând ca în următorii ani, odată cu creșterea previzionată pe trei ani, acest număr să crească.
Previziunile noastre, bazate pe statisticile oferite de INS, ale Direcției Județeane de Statistică, camerele de comerț și industrie referitoare la cifra de afaceri obținută în acest domeniu de competitorii actuali, ne permit să accedem la o cotă de piață inițială de 2%, care se poate îmbunătății în următorii doi ani.  
Problemele legate de ordinea interioară și la locul de muncă  se prezintă de către patron salariaților.
Pornind de la scopul prezentat anterior si tipul de produse pe care le dorim realizate, clientii intreprinderii noastre vor fi:
· Persoanele fizice (consumatorii care in prezent utilizeaza centrale pe peleti/brichete, consumatorii ce detin centrale cu alt tip de combustibili si cei ce folosesc peletii ca si asternut pentru animale)
· Consumatorii medii (mici societăți comerciale, instituții) si consumatorii industriali.




5. Echipa si managementul companiei

M-am gandit ca întreprinderea pe care o voi crea sa aibă următoarea structura de organizare:
I: Funcții de conducere. Conducerea societății este realizată de patron, care are competențele tehnice și economice necesare, respectiv  domnul Voiculescu Sorin. Conducerea operativă a activităților este realizată, de asemenea, de catre acesta. 
II. Voi avea 4 muncitori calificați pentru realizarea produselor, respectiv:
-4 operatori linie productie
Toți salariații menționați mai sus vor fi angajați cu contracte de muncă pe perioadă nedeterminată. Salariile lor brute vor fi de aproximativ 3300 lei lunar.
Previziunile mele optimiste vor însemna angajarea a încă 5 salariați cu calificări asemănătoare.
Pentru a asigura o motivație mai bună voi acorda bonuri de masă personalului angajat. Pentru muncitorii angajați în cel de-al doilea an de activitate se prevede asigurarea unor stagii de formare la locul de muncă de către firmă, cu scopul de a reduce perioda lor de integrare. 
În ceea ce privește modalitatea de recrutare, se va recurge la contactarea unor foști colegi și prieteni, care și-au exprimat acordul de a mă urma într-o eventuală afacere din domeniu. 

6. Prezentarea produselor si serviciilor
Asa dupa cum am mentionat si in capitolele anterioare produsele pe care le vom realiza sunt peletii/brichetele produsi din biomasa agricola in vederea utilizarii ca si combustibil    eco-friendly, ce va fi folosit pentru obţinerii de energie curată.
Rețetele de fabricație care permit obținerea produselor menționate mai sus presupun, în general, următoarele:
· Alimentarea liniei de productie cu baloti de paie
· Maruntirea automatizata a paielor cu ajutorul unui tocator rotund
· Paiele sunt mentinute in suspensie de aer cald pana cand acestea ajung la umiditatea optima
· O presă de extrudare care presează materia primă cu ajutorul unor role prin orificile cu anumite dimensiuni ale unei matrițe de extrudare.
· Ambalarea produsului final in saci de plastic sau bigbag-uri.
La realizarea produselor trebuie mentionat faptul ca nu se va folosii niciun tip de liant, produsul fiind realizat prin simpla presare la temperaturi foarte inalte.
Operațiile de mai sus se realizează cu echipamente specifice, respectiv Manitou (pentru alimentarea liniei de productie cu baloti). Pentru facilitarea calculelor economice specifice acestui proiect am recurs la utilizarea unui produs care are un preț mediu de 1.5 lei/kg, situat sub produsele realizate din amestecuri sau cele din rumegus.
Estimările noastre privind materialele directe necesare realizării unui kg de peleti se ridică la nivelul de 0.3 lei/kg., iar manopera necesară la nivelul 0.10 lei/kg. De asemenea, cheltuielile indirecte au fost estimate la 0.25 lei/kg.

7.Analiza pietei

Din observatiile si analizele care le-am facut, am putut constata urmatoarele firme concurente pe piata:
1. Firme cu brand cunoscut, cum ar fi ECO WOOD SRL, Energy Wood Pellet SRL, Tomibena SRL
Punctele tari ale acestor firme sunt vechimea, lucru din care se intelege ca acestia detin deja un segment de piata, colaborarea cu site-uri mari de vanzari (ex: Emag) dar si cu marile magazine de bricolaj (ex: Leroy, Dedeman etc.).
Punctele lor slabe sunt cauzate de faptul ca unii dintre ei fie sunt importatori (costuri in plus cu transportul), fie utilizeaza in componenta produsului rumegus si din acest motiv sunt nevoiti sa vanda la un pret mai mare.

2. Firme mici (SRL/Intreprinderi individuale/Intreprinderi familiale), cum ar fi: Agro Andor SRL, Brichet De Lux SRL, Tomsa Mihail GT, Citalpa SRL
3. Punctele tari ale acestor firme sunt vechimea pe piata si clientii fideli.
Punctele lor slabe sunt lipsa promovarii si cunoasterea strategiilor de marketing.
Tot din analizele de piata a rezultat si ideea de afaceri pe care doresc sa o pun in practica datorita urmatoarelor oportunitati pe care mi le ofera piata: 
-instabilitatea preţului combustibililor fosili şi costul lor ridicat poate creşte atractivitatea brichetelor; 		          
-aprovizionarea cu gaz şi petrol poate deveni fluctuantă ea depinzând de stabilitatea pieţei şi de securitatea zonei;      
-presiunea pusă pe industria combustibililor fosili de către asociaţiile care se ocupă cu protejarea mediului pun peletii si brichetele intr-o lumină pozitivă;
-piaţa brichetelor ocupă deocamdată doar un mic procent din piaţa totală de energie şi are astfel multe oportunităţi de creştere a cotei de piaţă; 				
-proiectele de cercetare aflate în desfăşurare vor duce la îmbunătăţirea metodelor de producere a brichetelor, a proprietăţilor energetice ale acestora şi la găsirea de noi utilizări pentru ele. Acest fapt va conduce la o creştere a cererii pe piaţă. 		
-criza economică obligă consumatorii sa reducă din cheltuieli, iar costurile de întreţinere a caselor sunt un bun prilej de a face economie. 				
-folosirea brichetelor este mai ieftina decât a combustibililor fosili, iar acest aspect va atrage cel mai mult un potenţial client.
Totodata, pe langa oportunitati, am identificat si constrangeri si riscuri pe care le pot intampina in piata. Acestea sunt:
-brichetele nu sunt un produs aşa convenabil din punct de vedere al comodităţii ca gazul sau derivaţi ai petrolului (benzina, păcura);
-piaţa de desfacere nu este încă dezvoltată; 				
-promovarea deficitară a peletilor/brichetelor ca fiind un combustibil fiabil;
-lipsa conştientizării la nivel colectiv: clienţii nu sunt bine educaţi când vine vorba de peleti/brichete; 		 
-costurile pentru echipamente de producţie sunt încă mari, limitând dezvoltarea acestui segment;
Tot din analiza pietei am mai identificat si alte aspecte de interes pentru mine, cum ar fi:
-majoritatea guvernelor europene au politici eficiente de reducere a utilizării combustibililor fosili sau de încurajare a companiilor care produc combustibili ecologici; 			
-interzicerea arderii pasunilor si astfel obtinerea de materie prima fara costuri;                                                                                         
-posibilitatea utilizării celor mai moderne metode de comercializare a produselor, inclusiv comercializarea online. 

8.Obiective
Firma pe care doresc să o înființez va avea, în primul an de activitate, următoarele obiective principale:
· Realizarea unei cifre de afaceri de 1.728.000,00 lei;
· Accederea la o cotă de piață de aproximativ 0.6% din totalul acesteia la nivel regional;
· Realizarea unui profit de 1.008.000,00 lei;
· Angajarea a patru salariați calificați pentru producerea și comercializarea produselor noastre; 
· Intensificarea comunicării prin realizarea unui site-web și prin frecventarea altor instrumente specifice, cum ar fi FaceBook, publicitate organizațională, reclame etc.
Pentru următorii doi ani am propus ca aceste obiective să evolueze destul de bine, respectiv:
· Creșterea cifrei de afaceri cu aproximativ 14.88% (2023) respectiv 17.85% (2024);
· Creșterea cotei de piață la nivelul de aproximativ 0,93%, în condițiile apariției unor noi competitori, care vor cuceri o parte dintr-o piață în continuă dinamică;
· Atingerea unui profit de 1.500.000,00 lei, respectiv 1.800.000,00 lei;
· Angajarea a doi salariați în anul 2023 și a încă doi angajati și a unui vanzator începând cu anul 2024;
· Îmbunătățirea continuă a calității și practicarea unui raport calitate/tarif din cele mai bune.
· Achiziționarea unor echipamente suplimentare cu performanțe mai mari.

Pentru realizarea activităților firmei este necesară achiziționarea unor echipamente pentru procesul de producție si anume:
	Nr.crt.
	Denumire
	UM
	Pret unitar (lei/buc)
	Cantitate
	Valoare

	1.
	Manitou
	Buc.
	75000,00
	1
	75.000,00

	2.
	Linie completa de productie peleti 
	Buc.
	100000,00
	1
	100.000,00

	3.
	Hala de tip cort
	Buc.
	100000,00
	1
	100.000,00

	4.
	TOTAL
	
	
	
	275.000,00









9.Strategia firmei/afacerii si implementare
In raport cu situatia pe care am observat-o in piata, voi aplica urmatoarele strategii pentru succesul intreprinderii mele:
1 Produsul. Gama noastra de produse este reprezentata de  peleti/brichete vandute atat la ambalaj de 20 kg cat si la bigbag-uri de 1 tona. Din cadrul acesteia ne vom concentra in deosebi pe cele care sunt cel mai cautate de clientela zonei si anume cele la bigbag-uri. In acelasi timp firma este preocupata si de diversificarea acesteia prin inovare, promovand peletii ca si asternut pentru animale sau in functie de compozitia acestora, pentru hrana furajera. La alte elemente componente ale acestei politici, cum ar fi asigurarea legala si pozitia fata de produsele vechi, nu sunt posibilie interventii.
2. Pretul produselor. La stabilirea unui pret acceptabil acceptabil pentru aceste servicii s-au obtinut date prin cercetare directa, prin transmiterea unui chestionar cu raspunsuri multiple. Prelucrarea si analiza datelor au oferit informatii utile despre piata, clienti si nivelul pretului acceptabil. Nivelul acestuia a fost verificat si prin comparatia sa cu costul productiei, cu cererea si cu nivelul concurentei.
3. Politica de distributie. Afacerea noastra are ca specific vanzarea la cerere programata din depozitul propriu sau al retelei comerciale publice. Sistemul de distributie ales se bazeaza pe site-ul web prin care se vor putea face comenzi atat printr-un chestionar simplu cat si telefonic sau direct la sediul firmei. Comercializarea produselor se va face atât în mod direct printr-un punct de desfacere propriu, cât şi prin magazine de specialitate, pe bază de contracte de furnizare. Întenţionăm ca în acest din urmă caz să impunem comerciantului vânzarea produsului nostru cu un preţ maximal, recomandat de noi, din care să îi acordăm acestuia un discount, pentru a ne asigura că preţul final de vânzare nu e mărit artificial prin adaos comercial.
4. Politica de comunicare. Firma va acorda atentie comunicarii organizationale (relatii bune cu televiziunea, radioul si presa locala). De asemena, comunicarea directa va fi realizata printr-un site-web, pubilicitate mass-medica locala, sponsorizari etc.
Aspectele transversale referitoare la dezvoltarea durabila, protectia mediului, egalitatea sanselor si nondiscriminarea vor fi abordate cu mare atentie. Printre masurile care vizeaza punerea lor in practica putem anumera:
-Se vor utiliza materiale nepoluante si procese tehnologice care sa nu dauneze mediului inconjurator. Din acest punct de vedere nu se vor folosii lianti pentru fabricarea peletilor/brichetelor, cantitatea de fum pe care acetia o degaja in timpul arderii fiind si ea intr-o cantitate foarte mica comparativ cu restul combustibililor.
-Echipamentele proprii vor avea un consum redus de energie si combustibil
-La sediul firmei si la magazin se vor utiliza consumatori electrici moderni, care vor economisi energia electrica;
-Pentru consumul de apa calda se va avea in vedere utilizarea energiei oferite de panourile solare;
- Firma nu va face nicio discriminare in ceea ce proveste varsta, sexul si existenta/nonexistenta unui handicap la angajarea, repartizarea locuriloe de munca si la remunerarea salariatilor proprii.

10.Informatii financiare

O parte din fondurile necesare pentru inceperea si dezvoltarea afacerii le vom obtine din economii proprii și ele au valoarea de 105000,00 de lei.
Capitalul de pornire pentru inceperea afacerii/activitatii va fi de: 305000,00 de lei si el va fi utilizat pentru urmatoarele destinații:
· Echipamente de producție – 275000,00 lei;
· Cheltuieli de pornire pentru prima lună (materiale, retribuții, combustibili etc.- 30000 lei.
Profitul pe care doresc sa-l obtin in primul an de activitate este de 330% din capitalul de pornire. Bugetul primului an de activitate, pe trimestre, va fi următorul:


	
	TR.I
	TR.II
	TR.III
	TR.IV
	TOTAL AN

	VENITURI
	500.000,00
	364.000,00
	364.000,00
	500.000,00
	1.728.000,00

	din vanzare sericii/produse
	500000,00
	364000,00
	364000,00
	500000,00
	1.728.000,00

	din alte venituri (financiare, exceptionale)
	0
	0
	0
	0
	0

	CHELTUIELI TOTALE
	200.000,00
	160.000,00
	160.000,00
	200.000,00
	720.000,00

	Cheltuieli directe
	140.500,00
	113.300,00
	113.300,00
	140.500,00
	432000,00

	cu salarile
	40500,00
	40500,00
	40500,00
	40500,00
	162000,00

	cu materiale directe
	100.000,00
	72.800,00
	72.800,00
	100.000,00
	345.600,00

	Cheltuieli indirecte
	75.000,00
	69.000,00
	69.000,00
	75.000,00
	288.000,000

	Din care amortismente echipament
	75.000,00
	62.500,00
	62.500,00
	75.000,00
	275.000,00

	Alte cheltuieli indirecte
	4.000,00
	2.500,00
	2.500,00
	4.000,00
	13000,00

	REZULTAT (profit sau pierdere) =
VENITURI-CHELTUIELI
	300.000,00
	204.000,00
	204.000,00
	300.000,00
	1.008.000,00


* Toate echipamentele sunt amortizabile după 10 ani de utilizare.
[bookmark: _GoBack]

11. Anexe si alte documente

In sustinerea planului meu de afaceri anexez urmatoarele:

